Hatvanmillióba került a www.kormany.hu portál
Hatvanmillió forint plusz áfába került az egységes kormányzati portál, a www.kormany.hu weboldal fejlesztése - közölte a kormányszóvivõ egy keddi háttérbeszélgetésen.
Nagy Anna hozzátette, a honlap havi mûködtetése hárommillió forintba kerül.
A szóvivõ emlékeztetett, a www.kormanyszovivo.hu rendszerének kialakítására korábban mintegy 200 millió forintot költöttek.
Amíg a kormany.hu tesztüzemmódban mûködik - a tervek szerint még egy vagy két hónapig -, addig a kormanyszovivo.hu és a korábbi minisztériumi honlapok is megmaradnak. A tesztüzemmód végével azonban már csak az új portál lesz elérhetõ, és innen követhetõk majd nyomon online például a kormányszóvivõi sajtótájékoztatók is.
A honlapon keresztül kérdezni is lehet majd a szóvivõi tájékoztatókon. Ha a feltett kérdésre nincs idõ reagálni a sajtóértekezleten, azt késõbb válaszolják meg a honlapon. Kérdezni azonban a sajtótájékoztató idõpontján kívül is lehet a portálon.
Ezen kívül a honlapról elérhetõ lesz számos beszéd szó szerinti leirata, és letölthetõk lesznek képek, videók is.
A weboldal sajtószobája regisztráció után érhetõ el.
A Közigazgatási és Igazságügyi Minisztérium Kormányzati Kommunikációért Felelõs Államtitkársága múlt héten közölte az MTI-vel, hogy elindult az új, összevont kormányzati információs portál, a www.kormany.hu, amely a korábbi minisztériumi honlapokat hivatott kiváltani.
A keddi háttérbeszélgetésen elhangzott, hogy a www.kormany.hu oldal hírportálként is kíván mûködni. A fõszerkesztõ, Hollik István úgy fogalmazott, próbálják megközelíteni az MTI sebességét.
kormány